આખરે એસએસના માણસોને દરવાજામાંથી અંદર આવવા દેવામાં આવ્યા, અને કેટલાક કેદીઓ ગેરેજમાં જઈને પેટ્રોલ લઈ આવ્યા. છાવણીના કમાન્ડોએ ચોકીદારો અથવા જર્મન સૈનિકો જેવા વાદળી રંગના ઓવરઓલ પહેરેલા હતા. એસએસનો એ અધિકારી, છાવણીના કમાન્ડો સાથે વાતચીત કરતી વેળાએ એટલી હદે સાવધ રહેતો હતો, કે હથીયારધારી કેદીઓને અંદરથી પોતાની છાવણીનું રક્ષણ કરતાં જોઈને તેને કોઈ કંઈ આશ્ચર્ય થયું ન હતું! “તમે તો જાણતા જ હશો, કે અહીં ટાયફસ ફેલાયેલો છે.” ચારે બાજુ લગાડેલાં પાટિયાં બતાવતાં ફેફરબર્ગે જર્મન ભાષામાં કહ્યું. એસએસના માણસો એક-બીજાની સામે જોવા લાગ્યા.